Informaţii despre primul pacient aflat în stare gravă din România: A fost confirmat pozitiv la spitalul din Filiaşi, acum este internat la Craiova / El suferă şi de o boală incurabilă (FOTO, VIDEO)

EXCLUSIV // Potrivit celei mai noi informări din partea autorităţilor, avem primul pacient de Covid 19 care se află în stare gravă, el fiind internat la Terapie Intensivă, în Craiova.

Potrivit informaţiilor obținute de B1.RO, pacientul suferă de o boală incurabilă. Chiar dacă starea sa nu este deocamdată bună, medicii speră că aceasta se va îmbunătăți în următoarele 24 de ore. Pacientul a fost adus la Craiova de la spitalul din Filiași.

CORONAVIRUS | Informaţii despre primul pacient aflat în stare gravă din România

''Starea lui este în acest moment gravă, urmează să vedem evoluția lui în următoarea perioadă, are o patologie coexistentă, boală incurabilă, nu pot da mai multe amanunte atâta timp cât nu ne permite nici identitatea lui și nici confidențialitatea, dar există o boală într-un stadiu avansat preexistentă.

A fost la Spitalul din Filiiași, dus la Craiova, rămâne să vedem ca și evoluție în primele 24 de ore pentru că este foarte important. Avem o anchetă în desfășurare, cazul s-a prezentat aseară, astăzi a început ancheta, este testat pozitiv și a fost și redirijat la Craiova pentru starea lui generală proastă, este unul dintre cei 6 pacienți aflați în Terapie Intensivă'' a declarat Nelu Tătaru, Secretar de Stat în Ministerul Sănătății pentru B1.ro.

De altfel, Compartimentul pentru Primiri Urgențe a Spitalului din Filiași, județul Dolj, a fost închis din cauza COVID-19. Totul a pornit de la un bărbat de 67 de ani, confirmat cu noul coronavirus. El a fost confirmat abia miercuri. (Detalii AICI)

Grupul de Comunicare Strategică a anunțat joi, la prânz, că numărul infectărilor cu noul coornavirus a ajuns în România la 277. 17 noi cazuri au fost înregistrate de la ultima informare, cea de miercuri, de la ora 18.00. Noii pacienți au vârste între 19 și 67 de ani.UN ADEVĂRAT MIRACOL! S-a dus cu iubitul său necredincios la mormântul Părintelui Arsenie Boca. Când au ajuns acolo, ceva cu totul NEAȘTEPTAT i s-a întâmplat tânărului

4 noi cazuri sunt la Suceava, 3 la București, 2 la Cluj, 2 la Bistrița Năsăud, 2 la Covasna și câte unul la Iași, Dolj, Ilfov și Constanța. (Detalii AICI)

Dintre cele 277 de persoane confirmate pozitiv, 25 au fost declarate vindecate și externate (16 la Timișoara, 8 la București și unul la Iași).

Grupul mai transmite că starea generală a pacienților este bună. La Terapie Intensivă, însă, în acest moment sunt internați 6 pacienți